Title: Ved fronten
Subtitle: Gerda Grepp og den spanske borgerkrigen
Description: Gerda Grepp var en eventyrlig pioner i krigsjournalistikkens tjeneste, og den første skandinav som rapporterte fra den spanske borgerkrigen. Med kompromissløs viljestyrke fulgte hun sitt kall om å bidra til en bedre verden. For Gerda Grepp besto bidraget i å oppsøke og skildre borgerkrigens slagmark, de etterlatte familiene og flyktningstrømmene som fulgte. Den spanske borgerkrigen, der Francos hær i årene 1936 til 1939 nedkjempet den demokratisk valgte republikken, var en krig som tiltrakk seg journalister, forfattere og fremmedkrigere fra hele Europa. Midt i dette miljøet, hevdet Gerda Grepp seg, og virket blant spioner, politikere og forfattere. Og her fant hun kjærligheten i den amerikanske journalisten Louis Fischer. Gerda Grepp så tidlig at den spanske borgerkrigen bar kimen i seg til en ny verdenskrig. Hun var selv ikke nøytral, men en sosialist som satte sitt håp til Sovjetunionen. Som så mange andre skulle også hun vende seg bort i forskrekkelse da Stalins terrorregime ble stadig tydeligere. Hun levde kort, men intenst, og skulle så vidt oppleve å se sine spådommer gå i oppfyllelse, da annen verdenskrig brøt ut. Hun døde av tidens såkalte grå massemorder - tuberkulose - i august 1940, bare 33 år gammel.
Subjects: Biography, Spanish Civil War, War correspondents, Women war correspondents, History, Norwegian Participation, Norwegian Foreign public opinion, Foreign relations
Places: Spain, Málaga (Spain)
People: Gerda Grepp (1907-1940)
Time periods: 1936-1939